**OBRAZLOŽENJE**

1. PRAVNA OSNOVA ZA DONOŠENJE ODLUKE

Pravna osnova za donošenje Odluke o uređenju prometa na području Općine Sveta Nedelja nalazi se u članku 5. stavka 1. Zakona o sigurnosti prometa na cestama (“Narodne novine” broj 67/08, 48/10, 74/11, 80/13, 158/13, 92/14, 64/15 i 108/17), u svezi s člankom 19. stavak 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 123/17, 98/19, 144/20) i članku 33. Statuta Općine Sveta Nedelja („Službene novine Općine Sveta Nedelja“ broj 11/18. i 03/21).

1. PRIKAZ STANJA I SADRŽAJ ODLUKE

Ovom Odlukom uređuju se promet na području jedinice lokalne samouprave, uz prethodnu suglasnost Ministarstva za unutarnje poslove, na način da se određuju ceste s prednošću prolaska, dvosmjerni, odnosno jednosmjerni promet, sustav tehničkog uređenja prometa i upravljanje prometom putem elektroničkih sustava i video nadzora, ograničenja brzine kretanja vozila, promet pješaka, biciklista, vozača mopeda, turističkog vlaka i zaprežnih vozila, gonjenja i vođenja stoke, parkirališnih površina i načina parkiranja, zabrana parkiranja i mjesta ograničenog parkiranja, zona smirenog prometa, blokiranja autobusa, teretnih automobila, priključnih vozila i radnih strojeva na mjestima koja nisu namijenjena za parkiranje tih vrsta vozila i način deblokade tih vozila, postavljanja i održavanja zaštitnih ograda za pješake na opasnim mjestima, pješačkih zona, sigurnih pravca za kretanje školske djece, posebnih tehničkih mjera za sigurnost pješaka i biciklista u blizini obrazovnih, zdravstvenih i drugih ustanova, igrališta, kino dvorana i slično, uklanjanja dotrajalih, oštećenih i napuštenih vozila, površina na kojima će se obavljati test vožnje, terenske vožnje, vožnje izvan kolnika, enduro i promidžbene vožnje, uvjete prometovanja vozila opskrbe u zonama smirenog prometa i pješačkim zonama i ostalih uvjeta odvijanja prometa. Ostala pitanja koja reguliraju promet, a koja nisu definirana ovom Odlukom uređena su Zakonom o sigurnosti prometa na cestama.

Cilj donošenja Odluke je usklađivanje sa zakonskim odredbama Zakona o sigurnosti prometa na cestama (''Narodne novine'' broj 67/08, 48/10, 74/11, 80/13, 92/14,64/15. i 108/17) te uvođenje reda na javno-prometnim površinama.

1. PROCJENA POTREBNIH FINANCIJSKIH SREDSTAVA ZA PROVEDBU AKTA

Za provođenje ove Odluke financijska sredstva osigurana su u Proračunu Općine Sveta Nedelja.

**Jedinstveni upravni odjel**